Astrid av Belgia

Se også Astrid av Belgia (1905–1935), belgisk dronning 1934–1935.

Astrid av Belgia, erkehertuginne av Østerrike-Este (Astrid Josephine-Charlotte Fabrizia Elisabeth Paola Maria; født 1962) er prinsesse av Belgia. Hun tituleres vanligvis Hennes Kongelige Høyhet Prinsesse Astrid. Astrid er nummer fem i arvefølgen til den belgiske tronen.«Wat als koning Filip iets overkomt?», De Standaard, 18. juli 2013. Lest 11. april 2015.

Astrid er datter av kong Albert II og dronning Paola av Belgia, og har to brødre, Philippe og Laurent.Princess Astrid, monarchie.be. Besøkt 6. april 2105 

Hun ble født på Belvédère slott, nær Laeken, og ble oppkalt etter sin farmor, Astrid av Sverige, den populære første kone av Leopold III av Belgia. Faddere for Astrid var onkelen Fabrizio, prins Ruffo di Calabria-Santapau, og tanten Josephine-Charlotte av Belgia. Prinsesse Astrid er selv gudmor til prins Sébastien av Luxembourg og prins Gaston av Orléans.

Den 22. september 1984 giftet hun seg med erkehertug Lorenz av Østerrike-Este. Han fikk tittelen prins av Belgia'' i 1995. Deres barn er:
 Amadeo, prins av Belgia, prins og erkehertug av Østerrike-Este, prins av Ungarn og Böhmen (f. 21. februar 1986)
 Maria Laura, prinsesse av Belgia, etc. (f. 26. august 1988)
 Joachim, prins av Belgia, etc. (f. 9. desember 1991)
 Luisa Maria, prinsesse av Belgia, etc. (f. 11. oktober 1995)
 Laetitia Maria, prinsesse av Belgia, etc. (f. 23. april 2003)

Prinsesse Astrid var tidligere president i Belgias Røde Kors.

Prinsesse Astrid ble i 2003 hedret med storkors av Den Kongelige Norske Fortjenstorden.Norges statskalender 2011. Norwegian Government Yearbook. Fortegnelse over konstitusjonelle organer og statsforvaltningen mv., Oslo: Kommuneforlaget, s. 654.

 Referanser 

 Eksterne lenker 


Kategori:Kongelige belgiere
Kategori:Huset Sachsen-Coburg-Gotha
Kategori:Den Kongelige Norske Fortjenstorden
Kategori:Personer fra Brussel